stanford-oval/wikipedia huggingface dataset:
פירמידת מזון
פירמידת המזון האמריקאית > ביקורת > הטיה מסחרית

הפיתוח הסופי של הפירמידה בוצע תחת השפעה של קבוצות אינטרס חזקות של יצרני מזון אמריקאים. כך למשל, הלובי של יצרני תירס וחיטה, יצר הטיה מכוונת לכיוון מוצרים אלו על אף שלא היו אז (ואין כיום) הוכחות מדעיות מספקות שלצריכה גבוהה של פחמימות יש ערך בריאותי. לובי של יצרני חלב ומוצריו יצר את ההפרדה בין מוצרים אלו למוצרים אחרים (הפרדה שלא הייתה בהמלצות המקוריות) ובכך מיצב אותם כמוצרים הכרחיים ולא כמוצרים חלופיים.
פירמידת המזון האמריקאית > ביקורת > בעיות נוספות

הגדרת המנות בפירמידה לא תאמה את המציאות (למשל, בייגל אמריקאי אחד מהווה בין 6 ל-11 מנות על פי הפירמידה)
במבחן התוצאה, מגפת ההשמנה בארצות הברית החמירה מאז פרסום פירמידת המזון.
פירמידת המזון הישראלית

פירמידת המזון הישראלית מבוססת על עקרונות הפירמידה של משרד החקלאות האמריקאי, בהתאמה לישראל (על ידי המחלקה לתזונה במשרד הבריאות). הפירמידה מורכבת משש קבוצות מזון: חמש הראשונות (התחתונות יותר) הן חיוניות, השישית אינה חובה. בעתיד, ניתן יהיה לבנות תפריטים על בסיס כמות קלוריות מתאימה לכל מטרה, לפי גודל המנות ומספר המנות המומלצות מכל קבוצה. דבר זה אינו אפשרי במלואו כרגע מכיוון שנכון להיום עדיין אין בישראל הגדרה מבוססת של גודלי המנות לסוגי המזון השונים.
סוגי המזון מוינו לקבוצות לפי רכיבי התזונה העיקריים בהם. בחירת סוגי מזון שונים ומגוונים בכל קבוצה תבטיח אספקה טובה של כל רכיבי התזונה הדרושים.
בתחתית הפירמידה - דגנים ומוצרי מאפה - קבוצה זו מכילה פחמימות מורכבות כרכיב תזונה עיקרי ותורמת גם חלבון, סיבים תזונתיים, ויטמינים ומינרלים. לדוגמה: לחם, אטריות, אורז, פתיתים, תפוח אדמה, תירס, עוגות ללא קרם, קמח מדגנים שונים.
בקומה הראשונה - שתי קבוצות מזון : קבוצת הירקות וקבוצת הפירות. מומלץ לצרוך משתיהן כמות שונה ביחס של 2/3 ירקות ו-1/3 פירות. מזונות אלו מספקים ויטמינים (לדוגמה ויטמין A, ויטמין C) מינרלים וסיבים תזונתיים.
בקומה השנייה – קבוצת מזונות עשירים בחלבון המתחלקת לשלוש תתי-קבוצות:
קבוצת מוצרי הבשר - מכילה דגים, עוף, בשר בקר ובשר הודו (גם ביצה שייכת). מזונות אלו עשירים בברזל - פרט לביצה, אשר ספיגת הברזל ממנה נמוכה.
קבוצת מוצרי החלב - מכילה חלב, גבינה, יוגורט, מעדני חלב ולבן (עשירים בסידן).
קבוצת הקטניות, המכילה אפונה יבשה, שעועית יבשה, עדשים, פולי חומוס, פולי סויה ופול (מהווים מקור לפחמימות, סיבים תזונתיים ולברזל).
בקומה השלישית - קבוצת מזונות עשירים בשומן: מכילה בעיקר מזונות שומניים שמקורם בצומח. לדוגמה: אגוזים, שקדים, בוטנים, אבוקדו, שומשום וטחינה. סוגי מזון אלו עשירים מאוד באנרגיה ומספקים ויטמינים מסיסים בשומן (A,D,E,K).
בראש הפירמידה - קבוצת ממתקים ומשקאות ממותקים בסוכר. סוגי מזון אלו עשירים מאוד באנרגיה (בשל תכולת סוכר גבוהה) אך דלים ברכיבי תזונה אחרים. אין הכרח לצרוך מזון מקבוצה זו ולמעשה רצוי לצמצם את צריכתם. לדוגמה: סוכר, ריבה, חלבה, עוגות עם קרם/מילוי, עוגיות, גלידות, ושתייה ממותקת בסוכר.
ישנם סוגי מזון אשר לא ניתן לשייכם לקבוצת מזון מסוימת. אלו הם המזונות המורכבים. הם בנויים משתי קבוצות מזון או יותר. נמנים עליהם למשל פיצה, פלאפל, מג'דרה, מנת המבורגר או נקניקייה בלחמנייה.
פירמידת המזון הישראלית > קשת המזון

בחודש יוני 2020, יצא משרד הבריאות בהמלצות חדשות לתזונה בריאה. להמלצות ניתן השם "קשת המזון".
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

1 2  מי המציא את פרמידת המזון? (אנגלית)
↑  סקירה היסטורית באתר ה-USDA (אנגלית)
↑  הצלחת שלי באתר משרד החקלאות האמריקאי
↑  מ"פירמידת המזון" ל"צלחת שלי": שינויים בהמלצות התזונה של משרד החקלאות ומשרד הבריאות של ארצות הברית באתר אנימלס
↑  צלחת המזון של הרווארד
1 2  מה השתבש בפרמידת המזון הממשלתית? (אנגלית)
↑  בונים מחדש את הפירמידה באתר סיינטיפיק אמריקן (אנגלית)
↑  פירמידת המזון תחת ביקורת באתר אינפומד
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מלאכת קוצר

מסיק זיתים
קוצרים בעין החורש, שנות ה-30
מְלֶאכֶת הַקּוֹצֵר (ידועה גם בשם מְלֶאכֶת תּוֹלֵש) היא אחת מל"ט אבות מלאכות האסורות בשבת. מהות המלאכה היא תלישת דבר צומח ממקום צמיחתו. מלאכה זו אינה דווקא בצומח, אלא כל המנתק ותולש דבר ממקום חיותו עובר על מלאכת קוצר. במלאכת המשכן ביצעו מלאכה זו בעת שקצרו את הזרעים המיועדים לעשיית הסממנים.
שיעורה

שיעורה, תלוי במטרת הקצירה; לצורך מאכל אדם – כגרוגרת; לצורך מאכל בהמה – כמלוא פי גדי; לצורך הסקה – כדי לבשל שיעור כגרוגרת מתוך ביצת תרנגולת.
תולדות ואיסורים דרבנן

מתולדותיה כל פעולה של איסוף פירות (קציר;בציר;קטיף), והפרדת דבר ממקום גידולו (כגון הרמת רגב עפר שצומחים בו עשבים והפרדתו מהקרקע).
תולדות ואיסורים דרבנן > גזירות הקשורות למלאכה זו

איסור שימוש בדבר המחובר לקרקע, כגון הנחת חפץ על עץ.
תלישת דבר ממקום שאיננו מקום גידולו (הרגיל) (עציץ שאין לו נקב המחברו לקרקע).
רדיית דבש
רכיבה על סוס שמא יתלוש ענף לזרז בו את הסוס בהליכתו[דרוש מקור].
הרחת פירות מחוברים לאילן בשבת אסורה גזירה שמא יתלוש.
התולש, חייב משום קוצר. לפיכך, אסור לרדות דבש מכוורת בשבת מפני שהוא כתולש. אין עולין באילן, בין לח בין יבש, ואין נתלין באילן, ואין נסמכין באילן, ולא יעלה מבעוד יום לישב שם כל היום כולו. ואין משתמשין במחובר לקרקע כלל, גזרה שמא יתלוש. פירות שנשרו בשבת אסור לאכלן עד מוצאי שבת גזרה שמא יתלוש. הדס המחובר מותר להריח בו שאין הנייתו אלא להריח בו, והרי ריחו מצוי, אבל אתרוג ותפוח וכל הראוי לאכילה - אסור להריח בו במחובר, גזרה שמא יקוץ אותו לאכלו
בדבר שאינו מן הצומח

נחלקו התלמודים האם מלאכת קוצר היא רק בגידולי קרקע או לא. בתלמוד הירושלמי נאמר שגם הדייג נחשב ל"קוצר", מכיוון שכל הפרשת דבר ממקום גידולו נחשב ל"קוצר", והפרשת הדג מהמים גם היא כזו. לעומת זאת, כותבים הראשונים[דרושה הבהרה] שהתלמוד הבבלי אינו סבור כך, ולכן המושיט ידו למעי בהמה ודלדלה את העובר במעיה (הפרידו ממקור חיותו) אינו חייב משום קוצר אלא משום נטילת נשמה.
תלישה של דבר שאינה ממקום חיותו, כגון הוצאת פרח תלוש מהמים, ענבים תלושים מאשכול ענבים, אינם נחשבים לתולש.
דוגמאות אקטואליות

איסור קצירה כולל איסור לתלוש עלים מעציץ שנקוב בתחתיתו, אם הוא נקוב כדי שורש קטן, שכן עציץ כזה יונק מהקרקע.
רדיית דבש מכוורת, שנויה במחלוקת. לפי דעתו של רבי אליעזר היא כרוכה באיסור מהתורה של מלאכת תולש. רבי אליעזר מביא ראיה לדבריו מפסוק בספר שמואל: ”ויהונתן לא שמע בהשביע אביו את העם, וישלח את קצה המטה אשר בידו ויטבול אותה ביערת הדבש, וישב ידו על פיו ותאורנה עיניו”. את המילים "ביערת הדבש", מפרש רבי אליעזר: "מה יער התולש ממנו בשבת חייב חטאת, אף דבש התולש ממנו בשבת חייב חטאת". כלומר, כשם שהתולש בשוגג מעצי היער, שהם מחוברים לקרקע, חייב קרבן חטאת, כך גם התולש בשוגג דבש מהכוורת, חייב חטאת, שכן נחשב הדבר לתולש דבר ממקום חיבורו.
שאר החכמים חלוקים על רבי אליעזר והם סבורים שאין בדבר איסור מהתורה, למרות זאת אסרו חז"ל לתלוש מכוורת, שכן הדבר דומה לתולש, שתולש דבר ממקום חיבורו, כי מקום גידול הדבש הוא בכוורת, והחשיבוהו חז"ל כמחובר.
ברדיית הדבש מהכוורת, ישנם שני שלבים: האחד הוא רדיית חלות הדבש מהכוורת, השלב השני הוא הפרדת הדבש מהשעווה, ושלב זה כלול באיסור מפרק.
מתעסק במלאכת תולש

בתלמוד בבלי, מסכת כריתות, דף י"ט, עמוד ב' משמשת המלאכה כדוגמה למתעסק. רבא מחדש, שלא רק אדם שאינו מתכוון למלאכה כלל נחשב מתעסק, אלא אדם שמתכוון למלאכה מסוימת המותרת בשבת, אך בטעות יצאה לו מלאכה אחרת האסורה בשבת, גם הוא נחשב על פי ההלכה למתעסק. דוגמה המובאת בגמרא הוא אדם שהתכוון לחתוך חלק מפרי מסוים שכבר היה תלוש מהעץ ובטעות חתך פרי אחר שהיה מחובר לארץ, אינו חייב קרבן חטאת על מלאכת קוצר, מכיוון שאין זו מלאכת מחשבת.
במקום פיקוח נפש

למרות שהותרה חילול שבת במקום פיקוח נפש, אין לגרום חילול שבת מיותר, ולמשל אם יש לתלוש מהעץ פרי לצורך רפואת חולה, עדיף לתלוש ענף שיש בו פירות מעטים יותר. אודות כך הובאה שאלה מעניינת בהלכה: אם נדרשו שני פירות בלבד לרפואת החולה, ומצאו שלושה ענפים: על שנים מהם יש רק פרי אחד, ועל השלישי יש פירות מרובים. האם עדיף לתלוש ענף שיש בו פירות מרובים - כך שמלאכת התלישה נעשית רק בפעם אחת, או שמא עדיף לתלוש את שני הענפים, מכיוון שעל ידם נתלשים פחות פירות מהעץ. ההלכה מכריעה כי עדיף לתלוש את הענף הבודד שעליו פירות מרובים, כי עיקר מלאכת תולש היא תלישת הענף ולא תלישת הפירות מהעץ, שהיא רק תוצאה עקיפה.
שלא לצורך התלוש

המלאכה היא תלישה לצורך מה שנתלש, ולכן תלישה כאשר לא זקוקים לו אלא לתלישה עצמה, זוהי מלאכה שאינה צריכה לגופה. כך לדוגמה, אם עוקרים שן, העקירה אינה לצורך השן עצמה, ועל כן זוהי מלאכה שאינה צריכה לגופה. הוצאת שן חולה הגורמת לצער גדול, אם הצער גורם לכך שחלה ממנו כל גופו מותר לומר לגוי להוציאו, אך לפי הדעה ש"מלאכה שאינה צריכה לגופה חייב עליה", מכיוון שאין הוא צריך להוצאת השן, מותר לעשות זאת גם אם לא חלה כל גופו.
הערות שוליים

↑  משנה תורה, זמנים, שבת, ח, ה
↑  תלמוד בבלי, מסכת שבת, דף ע"ג, עמוד ב'
1 2  תלמוד ירושלמי, מסכת שבת,  פרק ז', הלכה ב' (דפוס וילנא: דף מ"ח, עמוד ב')
↑  משנה, מסכת ביצה, פרק ד', משנה ב'
↑  תלמוד בבלי, מסכת שבת, דף ק"ח, עמוד א'
↑  משנה תורה לרמב"ם, ספר זמנים, הלכות שבת, פרק כ"א, הלכה ז'
↑  תלמוד ירושלמי, מסכת שבת,  פרק ז', הלכה ב'.
↑  תלמוד בבלי, מסכת שבת, דף ק"ז, עמוד ב'.
↑  משנה תורה לרמב"ם, ספר זמנים, הלכות שבת, פרק ג', הלכה ג'.
↑  שמואל א יד, כז.
↑  תלמוד בבלי, מסכת בבא בתרא, דף ס"ו, עמוד א'.
↑  שולחן ערוך סימן שכ"א סעיף י"ג ובמשנה ברורה שם.
↑  תוספות בכתובות ה' ע"ב בד"ה "את"ל".
↑  תלמוד בבלי, מסכת מנחות, דף ס"ד, עמוד ב', ט"ז ולבוש סימן שי"ח ס"ק ט"ז, שולחן ערוך הרב סימן שי"ח סעיף י"ח.
↑  שולחן ערוך הרב, אורח חיים, סימן שכ"ח סעיף ד'.
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
רדיית דבש אסורה מדרבנן
מוטב לתלוש ענף אחד שיש בו פירות מרובים, מאשר שני ענפים שבכל אחד מהם יש פרי אחד בלבד
נורית ירמיה

| --- | --- |
אין תמונה חופשית
 לידה:  1960 (בת 64 בערך) 
 מקום לימודים:  אוניברסיטת חיפה  אוניברסיטת קליפורניה בלוס אנג'לס 
 מוסדות:  האוניברסיטה העברית בירושלים 
 בן או בת זוג:  רז ירמיה 
 
נורית ירמיה (נולדה ב-1960) היא פסיכולוגית קלינית מומחית, פרופסור מן המניין בבית הספר לחינוך ובמחלקה לפסיכולוגיה באוניברסיטה העברית בירושלים. ב-2014 מונתה למדענית הראשית במשרד המדע, הטכנולוגיה והחלל. עומדת גם בראש המועצה לקידום נשים במדע ובטכנולוגיה.
ביוגרפיה

ירמיה למדה תואר ראשון בפסיכולוגיה ופילוסופיה באוניברסיטת חיפה. לאחר לימודיה המשיכה במסלול ישיר לדוקטורט עם התמחות בפסיכולוגיה התפתחותית ופסיכולוגיה קלינית באוניברסיטת קליפורניה בלוס אנג'לס ושם גם השלימה פוסט־דוקטורט. לאחר חזרתה לארץ בגיל 30, היא מונתה למרצה באוניברסיטה העברית במחלקה לפסיכולוגיה ובבית הספר לחינוך.
מחקרה העיקרי עוסק בהיבטים רגשיים, חברתיים, קוגניטיביים וגנטיים בתחום האוטיזם ובגורמי סיכון של המחלה. תחומים נוספים הם התפתחות של ילדים שנולדו כפגים, והשפעות של גורמים לפני ולאחר הלידה על התפתחות אוטיזם. ירמיה היא עורכת כתב העת "Journal of Child Psychology and Psychiatry".
ירמיה כיהנה כדיקנית הסטודנטים באוניברסיטה העברית וכמנהלת מרכז לייפר ללימודי מגדר ונשים באוניברסיטה העברית. ב-2014 מונתה לתפקיד המדענית הראשית במשרד המדע.
נשואה לרז ירמיה, פרופסור לפסיכולוגיה באוניברסיטה העברית, ואם לארבעה.
הערות שוליים

↑  מס' רישיון 27-3597
| --- | --- |
בקרת זהויות :  NLI: 987007438474505171  VIAF: 53148874575649622175   WorldCat (עם VIAF): 53148874575649622175
How You Get the Girl

| --- | --- |
 שיר בביצוע טיילור סוויפט
 מתוך האלבום 1989
 יצא לאור:  27 באוקטובר 2014
 תאריך הקלטה:  2013–2014
 סוגה:  פופ
 שפה:  אנגלית
 אורך:  4:08
 חברת תקליטים:  ביג משין
 כתיבה:  טיילור סוויפט, מקס מרטין, שלבאק
 הפקה:  מקס מרטין, שלבאק
"How You Get the Girl" (בעברית: "אֵיךְ אַתָּה מַשִּׂיג אֶת הַבַּחוּרָה") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, 1989. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום הרביעי במצעד השירים מתחת להוט 100.
רקע וכתיבה

השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק גם כן. השיר מדבר על מישהו שנפרד מחברתו לשישה חודשים, וכל הדברים שיצטרך לעשות כדי להחזיר אותה אליו. סוויפט הסבירה על משמעות השיר והצהירה כי:
"לפעמים לוקחים מערכות יחסים כמובנות מאליהן, ולפעמים מוותרים עליהן מוקדם מדי. אם הורסים מערכת יחסים כזאת, אתה לא תוכל להחזיר אותה בהודעת טקסט "מה קורה? מתגעגע", אתה תצטרך להתאמץ"
הצלחה מסחרית

במצעד השירים מתחת להוט 100 התברג השיר במקום הרביעי, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-81, מבלי שיצא במדינה כסינגל. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.
כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-76 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 58 |  |
| רולינג סטון | כל 206 השירים של טיילור סוויפט, לפי דירוג | 76 |  |
| BuzzFeed | 167 השירים הטובים ביותר של טיילור סוויפט, לפי דירוג | 116 |  |
| NME | השירים הטובים ביותר של טיילור סוויפט, לפי דירוג | 88 |  |
| Paste | 158 השירים הטובים ביותר של טיילור סוויפט, לפי דירוג | 95 |  |
| Vulture | 179 השירים הטובים ביותר של טיילור סוויפט, לפי דירוג | 98 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "How You Get the Girl" בוצע באצטדיון מרצדס-בנץ באטלנטה, ג'ורג'יה, ב-30 באפריל 2023.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים מתחת להוט 100 | 4 |  |
|  ארצות הברית | מצעד השירים הדיגיטליים | 38 |  |
|  קנדה | קנדה הוט 100 | 81 |  |
|  קנדה | מצעד השירים הדיגיטליים | 37 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | זהב | 500,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 27 באוקטובר 2014 | הורדה דיגיטלית | ביג משין |  |
How You Get The Girl (Taylor's Version) > מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  עולמי | בילבורד גלובל 200 | 29 |  |
|  עולמי | בילבורד גלובל ללא ארצות הברית | 52 |  |
|  ארצות הברית | בילבורד הוט 100 | 40 |  |
|  ארצות הברית | מצעד שירי הסטרימינג | 25 |  |
|  קנדה | קנדה הוט 100 | 34 |  |
הערות שוליים

1 2 3 4  How You Get the Girl, נבדק ב-2020-10-30
1 2  Taylor Swift, Billboard
↑  Taylor Swift – How You Get the Girl (באנגלית), נבדק ב-2020-10-30
1 2  Chart Search, Billboard
↑  Gold & Platinum, RIAA (באנגלית)
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
↑  Gold & Platinum, RIAA (באנגלית)
↑  Billboard Global 200, בילבורד, ‏11 בנובמבר 2023 (באנגלית אמריקאית)
↑  Billboard Global Excl. US, בילבורד, ‏11 בנובמבר 2023 (באנגלית אמריקאית)
↑  Billboard Hot 100™, בילבורד, ‏11 בנובמבר 2023 (באנגלית אמריקאית)
↑  Hot Rock & Alternative Songs, בילבורד, ‏11 בנובמבר 2023 (באנגלית אמריקאית)
↑  Billboard Canadian Hot 100, בילבורד, ‏11 בנובמבר 2023 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 0d79d824-d6ae-4961-ad52-cf81b611e2d6
אודי בונשטיין

| --- | --- |
 מוסדות:  המרכז הרפואי לגליל 
 
אודי בונשטיין (נולד ב-5 בינואר 1969) הוא פסיכולוג קליני מדריך ופסיכולוג רפואי מומחה ישראלי.
ביוגרפיה

בונשטיין מכהן כפסיכולוג הראשי במרכז הרפואי לגליל בנהריה, והיה יו"ר האגודה הישראלית להיפנוזה בשנים 2013-2019. הוא מורשה לעיסוק, למחקר ולהוראת היפנוזה. מייסד ומנהל את "הדדיות - מכון מוכר ללימודי היפנוט". בעבר עמד בראש התוכנית התלת-שנתית לפסיכותרפיה בצפת.
בונשטיין פיתח גישה רב-ממדית לתאוריה של התודעה (theory of mind), המאפשרת אבחון דיפרנציאלי על פני מספר ממדים בלתי תלויים זה בזה, במטרה לאפשר אבחנה מבדלת טובה יותר ומתן מעלה טיפולי מותאם למגוון הפרעות נפשיות.
הוא ממבשרי הגישה ההתייחסותית להיפנוזה - גישה הרואה בהיפנוזה התרחשות אינטרסובייקטיבית. בספרו "היפנוזה: דרכה של הנפש ליצור את הגוף" (2014) מציג בונשטיין גישה תאורטית מבוססת מחקר להיפנוזה, המתבססת על מודל התאוריה של התודעה.
מתגורר כיום בגילון שבמועצה אזורית משגב.
ספריו

העין הפנימית: התפתחות הסובייקטיביות של הילד. ת"א: הוצאת הספרים של אוניברסיטת חיפה ו"ידיעות ספרים", 2011.
היפנוזה: דרכה של הנפש ליצור את הגוף. ת"א: הוצאת הספרים של אוניברסיטת חיפה ו"ידיעות ספרים", 2014. הספר זכה בפרס בהט לספר העיון המקורי הטוב.
חוֹלֵם מלא: איך להבין חלומות. חיפה: פרדס, 2020.
ממאמריו

אינטגרציה בין תאוריות פסיכואנליטיות ומודל נוירופסיכולוגי לסכיזופרניה בטיפול בנערה פסיכוטית: Theory of mind . שיחות. י"ט (3): 247-251, 2005.
בין הסתגלות להפרעה: נקודת מבט אבולוציונית על הפרעת הקשב והריכוז. נפש, 21-22, 129-132, 2005.
מילכוד 22 של הטיפול הנפשי: מבט על תופעת ההתחלות. שיחות 19(2), 168-172, 2005.
Theory of mind בסכיזופרניה. הרפואה 145 (י"ב), 926-931, 2006.
המשחק המטפורי. שיחות כ'(3), 273-279, 2006.
פנים אחרות לחלום: על שינוי בהבנייתו-מחדש של חלום במהלך טיפול. שיחות כ"א (3), 2007.
הִתחלות (Malingering) להפרעות נפשיות. הרפואה, 147(1), 926-931, 2008.
הגישה ההתייחסותית להיפנוזה. שיחות כ"ז (1), 2012.
בונשטיין, א., ויינטראוב, ז., ההתפתחות הנפשית של פגים במשקל נמוך מאוד. שיחות כ"א (1), 70-77, 2006.
הערות שוליים

↑  מס רישיון 27-5617
↑  בונשטיין אודי, העין הפנימית: התפתחות הסובייקטיביות של הילד., אוניברסיטת חיפה ו"ידיעות ספרים", 2011
↑  Bonshtein U. (2012). Relational hypnosis. International Journal of  Clinical and Experimental Hypnosis, 60(4): 397-414.
↑  בונשטיין אודי, היפנוזה: דרכה של הנפש ליצור את הגוף, אוניברסיטת חיפה ו"ידיעות ספרים", 2014.
| --- | --- |
בקרת זהויות :  NLI: 987007258837305171  LCCN: no2011122554  VIAF: 299084884   WorldCat (עם VIAF): 299084884
לירז מרגלית

| --- | --- |

 לידה:  12 במרץ 1981 (בת 43) ישראל 
 מדינה:  ישראל ישראל
 השכלה:  אוניברסיטת חיפה  אוניברסיטת חיפה  אוניברסיטת חיפה  אוניברסיטת רייכמן 
 מספר צאצאים:  3 
 
לירז מרגלית (נולדה ב-12 במרץ 1981) היא דוקטור לפסיכולוגיה חברתית העוסקת בחקר התנהגות בעידן הדיגיטלי, בעלת טורים ופודקאסטים בנושא זה בעיתונים ואתרים שונים, בהם מעריב סופהשבוע, TheMarker, ‏ynet, רדיו תל אביב, Entrepreneur (אנ'), ‏TechCrunch, ו-Psychology Today (אנ'). ב-2020 ליוותה את המתמודדות בתוכנית המציאות "אהבה חדשה", ששודרה ברשת 13. מלמדת באוניברסיטת רייכמן.
ביוגרפיה

אביה היה מכונאי ראשי בצים ואמה עקרת בית, בצה"ל שירתה כמדריכה בגדנ"ע. החל מהתואר הראשון עד השלישי למדה מרגלית פסיכולוגיה באוניברסיטת חיפה. סיימה תואר שני בהצטיינות בפסיכולוגיה חברתית. בשנים 2006–2011 עשתה דוקטורט בפסיכולוגיה קוגניטיבית וקבלת החלטות, במימון מלגת נשיא. בשנים 2012–2013 עשתה פוסט-דוקטורט בקבלת החלטות ופסיכולוגיה בבית ספר לאודר לממשל, דיפלומטיה ואסטרטגיה במרכז הבינתחומי הרצליה. בשנים 2007–2013 שימשה כחוקרת במרכז דדו לחשיבה צבאית בינתחומית. החל מ-2012 חוקרת ומרצה במרכז הבינתחומי.
בשנים 2013–2019 הייתה ראש תחום מחקר התנהגות בחברת קליקטייל. במסגרת עבודתה השתמשה בתובנות מתחום הכלכלה ההתנהגותית כדי לגרום לאנשים לקנות יותר וייעצה לחברות כמו מיקרוסופט, גאפ,  דה נורת' פייס, הום דיפו, נייקי ווולמארט. מייסדת הסטרט-אפ Topick.
מרגלית חוקרת, מרצה ומייעצת בנושאי קבלת החלטות, עיצוב התנהגות והתנהגות משתמשים. היא עוסקת בממשק שבין הפסיכולוגיה, למודלים התנהגותיים והBig data ומציגה את השפעת הטכנולוגיה על ההתנהגות והאופן שבו העולם הדיגיטלי הביא לאימוץ הרגלים והתנהגויות השונים מהעולם האמיתי ושינה את הקשרים הבינאישיים ואופן עיבוד המידע.
היא חלק מחוג הידידים של עמותת אלווין ישראל ויועצת למרכז לקידום ההגינות בישראל.
הופעות בתקשורת

בעלת טור במעריב סופהשבוע, הבלוג "אם לפרויד היה סמארטפון" באתר TheMarker, הפודקאסט "סקס, סמים וסמארטפון" ברדיו תל אביב, כותבת טורים באתרים Entrepreneur (אנ'), CMSWire ו- TechCrunch ובעלת הבלוג Behind Online Behavior באתר Psychology Today (אנ'), זכתה בתואר "כותבת השנה" (contributor of the year) על ידי המגזין CMSWire בשנים 2017 ו-2020.
ב-2020 ליוותה את המתמודדות בתוכנית המציאות אהבה חדשה ששודרה ברשת 13. השתתפה בסרט ״הקרב על המוח״ - תעשיית השקרים״ בהנחיית דרור גלוברמן.
משפחה

לירז מרגלית נשואה, ולה שלושה ילדים. מתגוררת בקיסריה.
ספרה

עיצוב התודעה: הנדסת ההתנהגות והתחושות שלנו בעידן הדיגיטל, פרדס הוצאה לאור, 2021.
הספר עוסק בהתנהגות דיגיטלית, בשימוש של גורמים מסחריים בעקבות הדיגיטליים שאנשים משאירים באינטרנט כדי לבנות עליהם פרופיל ולמכור אותו. הפרופיל נמכר לגורמים מסחריים ובאמצעות אלגוריתמים מאפשר להם לשלוח לו מסרים המיועדים אליו אישית. האנשים סבורים שיש להם בחירה חופשית, אולם למעשה התנהגותם מעוצבת מבלי שהם מודעים לכך.
פרק בספר

The Psychology of Customer Experience, Margalit, L. (2019), "The Psychology of Customer Experience", Einav, G. (Ed.) Digitized, Emerald Publishing Limited, Bingley, pp. 87-98.
הספר בגוגל ספרים